**Q-talon alakerran siivousohjeet**

Tilasta siivotaan **aina tiloissa oleskelun jälkeen** lattiat, WC-tilat sekä keittiö. Myös WC-tilojen edessä oleva lattia tulee pestä. Roskat viedään ulos niille tarkoitettuihin keräysastioihin. Siivous tarkistetaan vuokralaisten toimesta kerran viikossa ja siivotaan tarvittaessa. WC-tilat olisi hyvä kuitenkin pestä vähintään viikoittain.

**Imurointi**

Mikäli lattioilla on irtoroskaa, on suositeltavaa imuroida. Imuri löytyy siivouskomerosta. Imurin suodin tulee tyhjentää aina käytön jälkeen, jotta seuraavaa imuroijaa ei v\*\*\*ta.

**Lattioiden pesu**

Lattiat pestään joko mikrokuitumopin tai perinteisen räsymopin kanssa. Kumpikin versio löytyy siivouskomerosta. Erittäin likainen lattia kannattaa pestä ainakin aluksi perinteisen räsymopin kanssa. Sopiva pesuliuos valmistetaan ämpäriin joko yleispesuaineesta tai tiskiaineesta (tämä soveltuu emäksisyyden vuoksi lattioille myös riittävän hyvin). Mikäli pesuliuosta löytyy suihkepulloista ja lattiat eivät ole kovinkaan likaiset, myös näitä on sallittua käyttää.

**WC-tilat**

WC-pöntöt pestään pönttöjen vieressä olevalla harjalla sekä siivouskomerosta löytyvällä pesuaineella. Istuinosat pestään omalla harjalla/rätillä ja näiden pesuun voi käyttää suihkepulloista löytyvää pesuainetta – joko kylpyhuoneisiin suunnattua tai yleispesuaineesta valmistettua. Käsienpesualtaille on oma harja/rätti ja näiden pesuun voi käyttää samaa pesuainetta kuin WC-istuinten pesuun. Keittiön tiskialtaan voi pestä samoilla välineillä. Keittiöstä löytyy lisäksi oma tiskiharja tiskeille.